भले ही औपचारिक ऐलान हो गया हो लेकिन आंदोलन का जज्बा जारी है। मामला पूरी तरह सुलझने तक इसकी सख्त ज़रूरत है। महुआ न्यूज़लाइन का आंदोलन एक शुरुआत है। मकसद है अन्याय नहीं सहना…इससे ज्यादा और कम कुछ और नहीं दोस्तों… जल्द ही हमारी जीत की औपचारिक खबर आप तक पहुंचेगी। एकजुट रहिए,.. अभी आवाज उठाने के कई मौके और आएंगे। अन्याय के खिलाफ प्रतिकार का ऐलान पूरा देश कर रहा है। सबकी आवाज बुलंद करनेवाले पत्रकार भी अब पीछे नहीं रहेंगे। एकजुटता की ये मशाल जलती रहनी चाहिए। हिंदी मीडिया का कोई भी पत्रकार चाहे वो कहीं भी काम करता हो… दशा और दुर्दशा सबकी एक जैसी है। इसलिए एक नई शुरुआत की जरूरत थी।